સારાંશ માટે દસ્તાવેજ: ઠેરઠેર બરફના થર જામી ગયા છે. શહેરોમાં સામાન્ય જનજીવનને પણ અસર પહોંચી છે.

અમેરિકામાં છેલ્લા કેટલાક દાયકાઓમાં નોંધાયેલી આ સૌથી ભીષણ ઠંડીની સ્થિતિ ગણવામાં આવી રહી છે.

આર્કટિક વૅધર(હવામાન)ની અસરને કારણે કેટલાંક રાજ્યોમાં એકંદરે 21 લોકોનાં મોત પણ નીપજ્યાં છે. 

શિકાગોમાં તાપમાન માઇનસ(-)30 ડિગ્રીને સ્પર્શી ગયું છે, જે ઍન્ટાર્કટિકાના કેટલાક ભાગોમાં નોંધાતા તાપમાન કરતાં પણ નીચું છે. 

વળી ઉત્તર ડકોટામાં માઇનસ(-)37 ડિગ્રી તાપમાન નોંધાયું છે.

સ્કૂલ, વેપારી સંસ્થાઓ અને સરકારી કચેરીઓ બંધ કરી દેવાઈ છે. વળી સમગ્ર મધ્ય-પૂર્વ રાજ્યોમાં સંખ્યાબંધ ફ્લાઇટ્સ રદ કરી દેવામાં આવી છે. 

ઠંડાગાર તાપમાનની અસર 250 મિલિયન અમેરિકનને થશે, જ્યારે તેમાંથી 90 મિલિયન લોકોએ માઇનસ(-)17 કે તેનાથી પણ નીચા તાપમાનનો સામનો કરવો પડશે.

શિકાગોના મેયરે લોકોને ઘરની બહાર ન નીકળવાની સલાહ આપી છે.

24 ઇંચ સુધી બરફવર્ષા 

મધ્ય-પશ્ચિમ રાજ્ય વિસ્કૉન્સિન, મિનિગન અને ઇલિનૉય સાથોસાથ મોટાભાગે ગરમ રહેતા દક્ષિણનાં રાજ્યો અલબામા અને મિસીસિપીમાં ઇમરજન્સી જાહેર કરાઈ છે.

હવામાન વિભાગની આગાહી છે કે આગમી થોડા સમય સુધી કેટલાક વિસ્તારોમાં બરફવર્ષા ચાલુ રહેશે અને 24 ઇંચ સુધી બરફવર્ષા થઈ શકે છે.

સૌથી વધુ અસર વ્યસ્ત શહેર શિકાગોને થવાની આગાહી કરવામાં આવી છે. અહીં ઍન્ટાર્કટિકા કરતાં પણ ઠંડુગાર તાપમાન રહેવાની આગાહી છે.

ઇલિનૉય, આયોવા, મિનિસોટા, નૉર્થ ડેકોટા, સાઉથ ડેકેટા, વિસકનૉન્સિન, કૅનસસ, મિઝૌરી અને મોંટાના ભારે બરફવર્ષા થઈ રહી છે.

શિકાગોમાં રહેતા રિયાન કોકુરેકે બીબીસીને જણાવ્યું કે આ માનવામાં ન આવે એવી બાબત છે.

તેમણે કહ્યું, "મેં ઘરની બહાર પગ મૂક્યો તો શ્વાસ લેવામાં તકલીફ થવા લાગી. એવું લાગે છે કે હવામાં ઑક્સિજન જ નથી. વળી જો તમને શરદી થઈ હોય, તો તમારા માટે આ ખૂબ જ જોખમી વાતાવરણ છે. મારા જીવનનો આ સૌથી વિચિત્ર અનુભવ છે."

વિવિધ રાજ્યોમાં ઇમરજન્સી જાહેર કરાઈ છે અને લોકોને ઓછી વાતચીત કરવા પણ કહેવાયું છે.

તદુપરાંત ઉત્તર ભારતમાં પડી રહેલી તીવ્ર ઠંડી માટે પણ હવામાન નિષ્ણાતો પોલર વૉર્ટેક્સને જવાબદાર ગણાવી રહ્યા છે.

તેમનું કહેવું છે કે આર્કટિકની પવનોને કારણે જ ઉત્તર ભારતમાં તીવ્ર ઠંડી પડી રહી છે. 

તેમનું એવું પણ કહેવું છે કે પોલર વોર્ટેક્સના પવનોમાં ઉતાર-ચઢાવને પગલે ઉત્તર ભારતમાં ગત વર્ષના ડિસેમ્બરથી લઈને અત્યારસુધી ઠંડીનું પ્રમાણ વધતું રહ્યું છે.

પોલર વૉર્ટેક્સ શું...\nદસ્તાવેજની સમાન ભાષામાં સારાંશ:
અમેરિકાના મધ્ય-પશ્ચિમ વિસ્તાર 'પોલર વૉર્ટેક્સ' (એક પ્રકારનો 'ધ્રુવ પ્રદેશમાં સર્જાતો બરફનો ચક્રવાત')ને પગલે ઠંડોગાર થઈ ગયો છે.